ડેરા સચ્ચા સૌદાના પ્રમુખ ગુરમીત રામ રહીમ સિંહ પર સાધ્વી સાથે બળાત્કાર કરવાના આરોપ મામલે સીબીઆઇની વિશેષ અદાલત 25મી ઓગસ્ટ એટલે કે શુક્રવારે પોતાનો નિર્ણય સંભળાવશે. પણ આ પહેલા જ ચંદીગઢ સમેત હરિણાયામાં પણ સ્થિતિ ભરેલા અગ્નિ જેવી છે. કોર્ટેનો જે પણ નિર્ણય આવે પણ તે પહેલા ગુરુમીત રામ રહીમ સિંહના 1.5 લાખ સમર્થકો તેમના પંચકુલા ખાતેના આશ્રમ પાસે એકઠા થવા લાગ્યા છે. વળી પ્રશાસને પણ કોઇ પણ અપ્રિય સ્થિતિ ના સર્જાય તે માટે સ્કૂલો, કોલેજોને આજથી રજા આપી દીધી છે. અને દુકાનો અને અન્ય વ્યવસાય પણ બંધ કરવામાં આવી રહ્યા છે.